**ΕΘΝΙΚΕΣ ΔΙΑΤΑΞΕΙΣ ΕΙΟ 2021 - 2024**

**Κανόνας 6. Anti-Doping:**

Η αρμόδια Εθνική Αρχή που θα εφαρμόσει τους διαδικαστικούς Κανόνες που προβλέπονται από τον Κανονισμό 21 της World Sailing για το Αντί - Ντόπινγκ είναι το Εθνικό Συμβούλιο Καταπολέμησης του Ντόπινγκ (Ε.Σ.ΚΑ.Ν.)

**Κανόνας 40:**

Προσθήκη νέου κανόνα 40.3: «Τα πρόσωπα υποστήριξης και τα στελέχη αγώνων υποχρεούνται να φοράνε προσωπική συσκευή πλεύσης, εκτός και εάν τα πλωτά μέσα που επιβαίνουν είναι αγκυροβολημένα.»

**Κανόνας 61: Απαιτήσεις επι ενστάσεων**

Προσθήκη νέου κανόνα 61.4: «Δεν επιτρέπεται η επιβολή παραβόλου για ενστάσεις ή αιτήσεις αποκατάστασης.»

**Κανόνας 64.4: Αποφάσεις επι Ενστάσεων Καταμέτρησης**

Προσθήκη νέου κανόνα 64.4 (f): «Για ένσταση καταμέτρησης ή ισοζυγισμού, μαζί με την ένσταση θα κατατίθεται και ένα παράβολο για να καλυφθούν τα έξοδα που μπορεί να δημιουργηθούν από την καταμέτρηση. Το παράβολο θα ορίζεται από την Οργανωτική Αρχή του αγώνα. Σε περίπτωση ένστασης που υποβάλλεται από την Τεχνική Επιτροπή το παράβολο καταβάλλεται από την Οργανωτική Αρχή.»

**Κανόνας 67: Ζημιές**

1. Οποιοδήποτε θέμα ευθύνης ή απαίτησης για ζημιές που θα προκληθούν από ένα ατύχημα, κατά το διάστημα που ένα σκάφος υπόκειται στους Κανόνες Αγώνων Ιστιοπλοΐας, δεν μπορεί να αποτελέσει αντικείμενο εξέτασης από την Επιτροπή Ενστάσεων και υπόκειται στο αστικό δίκαιο.
2. Η απόσυρση ενός σκάφους από έναν αγώνα ή η αποδοχή μίας ποινής, δεν σημαίνει ότι αποδέχεται την ευθύνη του για ζημιές ή για παράβαση ενός κανόνα.

**Κανόνας 70.5(b):**

Η ΕΙΟ θα εγκρίνει για κάποιο συγκεκριμένο αγώνα μια Εθνική Επιτροπή Ενστάσεων με την προϋπόθεση ότι αυτή θα αποτελείται από πέντε ή περισσότερα μέλη, εκ των οποίων τουλάχιστον δύο θα είναι πιστοποιημένοι διεθνείς κριτές της WS και οι υπόλοιποι θα είναι πιστοποιημένοι εθνικοί κριτές της ΕΙΟ. Όλοι οι κριτές θα πρέπει να έχουν εγκριθεί από την ΑΕΑΕ. Οι αποφάσεις αυτής της Εθνικής Επιτροπής Ενστάσεων δεν θα είναι εφέσιμες.

**Κανόνας 76:**

1. Προσθήκη νέου κανόνα 76.4: «Όλοι οι Έλληνες αγωνιζόμενοι, αθλητές ομίλων-μελών της ΕΙΟ, που δεν είναι κάτοχοι ισχύουσας αθλητικής ταυτότητας της ΕΙΟ όπως ορίζεται από τον αθλητικό νόμο και τις τυχόν τροποποιήσεις του.»
2. Προσθήκη νέου κανόνα 76.5: «Μία Οργανωτική Επιτροπή ή μια Επιτροπή Αγώνων δεν μπορεί να απορρίψει ή ακυρώσει την συμμετοχή ενός σκάφους ή αθλητού που έχει δικαίωμα να αγωνιστεί βάσει της προκήρυξης του αγώνα και των οδηγιών πλου, για ένα αυθαίρετο λόγο ή ιδιοτροπία, ή εξ αιτίας φυλής, χρώματος, θρησκείας, εθνικότητας, γένους, σεξουαλικού προσανατολισμού ή ηλικίας.»

**Κανόνας 88.2: Διατάξεις της Εθνικής Αρχής**

1. Οι Διατάξεις της Εθνικής Αρχής δεν μπορούν να αλλάξουν από την Προκήρυξη και τις Οδηγίες Πλου. Παρά ταύτα, σε Παγκόσμια ή Ηπειρωτικά πρωταθλήματα και κύπελλα που οργανώνονται σε νερά υπό την δικαιοδοσία της ΕΙΟ οι αναγνωρισμένες από την WS διεθνείς κλάσεις και οι Οργανωτικές Αρχές δεν είναι υποχρεωμένες να ακολουθήσουν αυτές τις διατάξεις, πλην της διάταξης του κανόνα 40.
2. Η ΕΙΟ μπορεί να δώσει άδεια σε συγκεκριμένους αγώνες, ώστε οι διατάξεις να μην ισχύουν, πλην των διατάξεων των κανόνων 40 και 67.
3. Στους αγώνες ανοικτής θαλάσσης πέραν των Εθνικών Διατάξεων της ΕΙΟ ισχύουν και οι Ειδικές Διατάξεις της Επιτροπής Ανοικτής Θαλάσσης (ΕΑΘ).

**Κανόνας 91b: Επιτροπή Ενστάσεων**

Μία Οργανωτική Αρχή, που προτίθεται να προβεί στην συγκρότηση μιας Διεθνούς Επιτροπής Ενστάσεων (International Jury) βάσει του Παραρτήματος Ν των RRS, οφείλει να ζητήσει από την ΕΙΟ, την έγκρισή της εκτός από την περίπτωση που αυτή έχει ορισθεί από την WS βάσει του Κανόνα 89.2(c).

**Παράρτημα R – Διαδικασίες για Εφέσεις και Αιτήματα**

1. Προσθήκη νέου κανόνα R2.4

Μη συμμόρφωση με τις διαδικασίες για την έφεση: Εάν ο εφεσιβάλλων δεν συμμορφωθεί με τον κανόνα R2.1 όπως προβλέπεται ή η Επιτροπή Ενστάσεων δεν συμμορφωθεί με τον κανόνα R2.3, η ΑΕΑΕ θα αρνηθεί την εκδίκαση της έφεσης, εκτός εάν συντρέχουν εξαιρετικές περιστάσεις. Εάν άλλα μέρη εμπλεκόμενα στην ένσταση ή στην Επιτροπή ενστάσεων δεν πληρούν τις απαιτήσεις της διαδικασίας, η ΑΕΑΕ μπορεί να αποφασίσει την εκδίκαση της έφεσης εάν το κρίνει σκόπιμο.

1. Προσθήκη νέου κανόνα R 2.5

Τα χρονικά όρια που αναφέρονται στους κανόνες R2.1 και R2.3, όπως τροποποιούνται με τις παρούσες διατάξεις, μπορούν να συντομευθούν από την ΑΕΑΕ, εάν αποφασίσει ότι η έφεση ή η αίτηση επιβεβαίωσης ή διόρθωσης απαιτεί απόφαση μέσα σε σύντομο χρονικό διάστημα.